En vigtig del af uddannelsen er at øve behandlinger uden for undervisningstiden. Det er ved at øve dig, at du bliver bedre til teknikker og greb og til at stå som behandler for et menneske.
Vi anbefaler, at du tager betaling for dine elevbehandlinger. Selvom du endnu er ved at lære kropsterapi, har dine behandlinger en værdi for den, som ligger på briksen. Og det at tage betaling for sin behandling er en vigtig del af at være kropsterapeut. Der sker også det, at dine klienter er mere engagerede, når de skal betale for behandlingen.
Typisk starter vores elever ud med en lav pris i starten af uddannelsen og hæver prisen undervejs på uddannelsen. Vores elever sætter selv deres priser. Prisen er ca. 150 kr. for en times behandling i starten og ca. 500 kr. på uddannelsens sidste semester.
Vi anbefaler, at du laver mindst 10 behandlinger pr. måned på uddannelsen sidste år. Det skal være på klienter, som ikke er dine holdkammerater.